คำนำ

	    ปัญหาการแพร่ระบาดของยาเสพติด ที่ทวีความรุนแรง นับเป็นปัญหาสำคัญที่รัฐบาล                ได้ให้ความสำคัญในการป้องกันและปราบปรามอย่างเร่งด่วน เนื่องจากยาเสพติด ส่งผลกระทบให้เกิดปัญหาอาชญากรรม และปัญหาสังคมที่มีผลต่อความมั่นคงของประเทศชาติ กรมราชทัณฑ์เป็นองค์กรหลัก                  ที่รับผิดชอบในการควบคุม ดูแล และพัฒนาพฤตินิสัยผู้กระทำความผิด ที่เข้าสู่กระบวนการยุติธรรม              ตามคำพิพากษาของศาล  จึงต้องมีมาตรการในการควบคุม ดูแลผู้ต้องขัง ทั้งคดียาเสพติด และคดีอื่นๆ  รวมถึงการป้องกันและปราบปรามยาเสพติดในเรือนจำและทัณฑสถาน  นอกเหนือจากการจู่โจม              ตรวจค้นหายาเสพติด และสิ่งของต้องห้ามภายในเรือนจำฯ  กรมราชทัณฑ์ได้นำวิธีทางวิทยาศาสตร์ที่มีความถูกต้อง เชื่อถือได้ มาใช้ในการตรวจพิสูจน์หาสารเสพติดในชีววัตถุ เช่น “ปัสสาวะ”  ด้วยชุดทดสอบหาสารเสพติดเบื้องต้น  ซึ่งเป็นวิธีการที่ง่าย สะดวก รวดเร็ว ไม่ซับซ้อน และนำผลการตรวจพบสารเสพติดดังกล่าวในเบื้องต้น   ส่งตรวจยืนยันอีกครั้ง  ในหน่วยงานภาครัฐที่ได้รับการรับรองตามมาตรฐานสากล  เพื่อนำผลการตรวจมาบำบัดรักษา และฟื้นฟูสมรรถภาพผู้ต้องขัง ให้มีคุณภาพชีวิตที่ดี เลิกยาเสพติด           ก่อนได้รับการพ้นโทษ  เพื่อคืนคนดี มีคุณค่า สู่สังคม
	การจัดทำคู่มือฉบับนี้ จัดทำขึ้นเพื่อให้เรือนจำและทัณฑสถาน ได้ใช้เป็นแนวทางในการ                          ดำเนินงานการตรวจหาสารเสพติดในเบื้องต้น ให้ถูกต้องตามหลักวิชาการและนำมาปฏิบัติให้สอดคล้องเป็นไปในทิศทางเดียวกัน อันจะเป็นประโยชน์ต่อเจ้าหน้าที่ปฏิบัติงานที่เกี่ยวข้อง  และคณะผู้จัดทำหวังว่าจะเป็นการช่วยส่งเสริมประสิทธิภาพในการปฏิบัติงานต่อไป 

